《和所盘端午韵》
宋代·丘葵

槐夏阴中鬓已秋，天风吹梦堕江头。
水应难洗湘累恨，山岂能江柳子囚。
尘世不知几端午，人生大抵一虚舟。
愁来细把君诗看，压倒当时赵倚楼。

作者简介：泉州同安人，字吉甫。早年有志朱子之学，亲炙于吕大圭、洪天锡之门。杜门励学，不求人知。宋亡，居海屿中，因自号钓矶翁。元世祖闻其名，遣御史奉币征聘，不出，赋诗见志。年八十余卒。有《易解义》、《书解义》、《诗解义》、《春秋解义》、《周礼补亡》及诗集。